嚟呢頭揾食越嚟越有趣，總有一間小店喺附近。呢度係心水名單上的新成員，每款午餐跟兩個前菜。青豆睇落普通，估唔到係麻香味；泡菜夠辣夠爽；茄子的蒜香點到即止，唔怕有口氣；番薯味道濃香，煮得夠腍。各有特色，食得暢快。睇住海鮮泡菜豆腐煲滾動上場，加埋蜆仔一隻二隻冒出水面，好似浸温泉咁，開心到呢……入面主要係大量滑豆腐粒，另有菜同少少粉絲，已去殼蝦同魷魚粒的份量就再少啲。湯頭叫咗加辣，好彩唔係死辣嗰隻，味精冇過量，配白飯食一流。